Aattoaamu ulkomailla mutta illaksi kotiin - Anna Liljeroos
Matkustus | 23.12.2018
Lomailu on ihanaa mutta niin on myös saapuminen kotiin
Meidän kaksiviikkoinen vierähti loppujen lopuksi nopeasti ja ollaan hotellilla nyt viimeistä iltaa. Huomenna meillä on edessä aikainen herätys ja suuntaamme heti aamupalan jälkeen hotellibussiin, joka lähtee kello 7. Olemme koko perhe olleet kaikin puolin tyytyväisiä tähän reissuun ja ollaan saatu siitä paljon energiaa arkeen. Tänään sanottiin heipat hotellille, merelle, ihanille uinneille ja Bamselle! Nyt pidämme vain sormet ja peukut pystyssä, että lentoaikataulut pelaavaat, sillä luimme että Suomen päässä on ollut Helsinki-Vantaalla haittaa jäisestä säästä. Toivomme siis, että mitään pitkiä viivästyksiä ei tulisi ja olisimme kotona alkuperäisen aikataulun mukaan.
Vaikea kuvitella, että on neljäs adventti
Tällä hetkellä oloni ei ole lainkaan jouluinen vaikka täällä hotellilla soi aulassa joululaulut ja palmut on koristeltu valoilla. Me ollaan aina oltu joulu Suomessa niin sen vuoksi varmaan miellän jouluun vain Suomen sään 😀 Vaikka meidän aatto meneekin koneessa niin silti on ihanaa päästä viettämään muut joulupäivät kotiin. Mulla on laatikot odottamassa pakkasessa ja muutamat lahjat kuusen alla! Eiköhän se joulufiilis tule samantien kun päästään pimeään mutta niin rakkaaseen kotimaahan. Nähdään siellä sitten seuraavan kerran!